《上新河待风》
明代·陈复

一棹遥从日下回，上新河畔几徘徊。水声只向西南去，风势不从东北来。

长夜独看淮浦月，故乡多望越城台。天公若解行人意，早遣蒲帆数幅开。

作者简介：明福建惠安人，字鼎初。永乐二十二年进士。官户部主事，正统中知杭州。廉静无私，狱讼大省。卒于官，贫至不能敛，僚属助之，始得成敛。